CELEX: 32018D0717(01)
Language: da
Date: 2018-07-02 00:00:00
Title: Europa-Parlamentets Præsidiums afgørelse af 11. juni og 2. juli 2018 om ændring af gennemførelsesbestemmelserne til statutten for Europa-Parlamentets medlemmer

17.7.2018   
            
            
               DA
            
            
               Den Europæiske Unions Tidende
            
            
               C 250/2
            
         EUROPA-PARLAMENTETS PRÆSIDIUMS AFGØRELSE
   af 11. juni og 2. juli 2018
   om ændring af gennemførelsesbestemmelserne til statutten for Europa-Parlamentets medlemmer
   (2018/C 250/03)
   EUROPA-PARLAMENTETS PRÆSIDIUM HAR —
   under henvisning til traktaten om Den Europæiske Unions funktionsmåde, særlig artikel 223, stk. 2,
   under henvisning til statutten for Europa-Parlamentets medlemmer (1),
   under henvisning til artikel 25 i Europa-Parlamentets forretningsorden,
   ud fra følgende betragtninger:
   
               (1)
            
            
               I overensstemmelse med den gældende udgave af artikel 12, stk. 1, i gennemførelsesbestemmelserne til statutten for Europa-Parlamentets medlemmer (2) (»gennemførelsesbestemmelserne«) er det ikke muligt at attestere medlemmernes tilstedeværelse ved hjælp af elektroniske midler. Endvidere kræver det centrale tilstedeværelsesregister betydelige menneskelige ressourcer, og det indebærer en dyr manuel behandling, som ofte medfører fejl.
            
         
               (2)
            
            
               En frivillig testfase, hvor det centrale tilstedeværelsesregister suppleres med et IT-system, der anvender biometrisk teknologi, bør indføres for at gøre det muligt at kontrollere de pålideligheds- og fortrolighedsgarantier, der er nødvendige for at give rimelig sikkerhed for medlemmernes tilstedeværelse.
            
         
               (3)
            
            
               Der bør indsættes en ny artikel i gennemførelsesbestemmelserne for at skabe et retsgrundlag, der gør det muligt for Parlamentet at sikre, når en akkrediteret parlamentarisk assistent er blevet anerkendt som offer for chikane fra et medlem, at de finansielle forpligtelser over for denne assistent fortsat vil blive opfyldt af det pågældende medlems udgifter til parlamentarisk assistance, selv om det pågældende medlem ikke har ret til at få udført tjenesteydelser af denne assistent —
            
         TRUFFET FØLGENDE AFGØRELSE:
   Artikel 1
   Gennemførelsesbestemmelserne ændres som følger:
   
               1)
            
            
               Artikel 12, stk. 1, affattes således:
               »1.   Medlemmernes tilstedeværelse attesteres ved deres personlige underskrift på tilstedeværelseslisten i mødesalen eller mødelokalet eller ved deres personlige underskrift i det centrale indtegningsregister i den af Præsidiet fastsatte åbningstid. En elektronisk attest for medlemmets tilstedeværelse kan anvendes i stedet for den personlige underskrift.«
            
         
               2)
            
            
               Følgende artikel indsættes:
               »Artikel 34a
               Finansielle konsekvenser af et påvist tilfælde af chikane af en akkrediteret parlamentarisk assistent
               Hvis formanden efter en procedure for intern chikane, hvor begge parter er blevet hørt, konstaterer, at et medlem har begået psykisk eller seksuel chikane over for en akkrediteret parlamentarisk assistent, fratrækkes alle medlemmets finansielle forpligtelser over for denne akkrediterede assistent i henhold til dennes kontrakt, herunder navnlig løn, som en undtagelse fra artikel 33 i gennemførelsesbestemmelserne af Parlamentet fra dets godtgørelse af medlemmets udgifter til parlamentarisk assistance, og medlemmet har ikke ret til at få udført yderligere tjenesteydelser af denne assistent.«
            
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   Denne afgørelse anvendes fra den 1. september 2018.
   
      (1)  Europa-Parlamentets afgørelse 2005/684/EF, Euratom af 28. september 2005 om vedtagelse af statutten for Europa-Parlamentets medlemmer (EUT L 262 af 7.10.2005, s. 1).
   
      (2)  Europa-Parlamentets Præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer (EUT C 159 af 13.7.2009, s. 1).